Na osnovu člana 23. Zakona o ministarstvima i drugim organima uprave Tuzlanskog kantona (“Službene novine Tuzlanskog kantona”, broj: 10/18 – prečišćeni tekst) i člana 69. stav 3. Zakona o srednjem obrazovanju i odgoju – prečišćeni tekst ("Službene novine Tuzlanskog kantona", broj: 10/20, 11/20, 8/21, 11/21, 22/21, 5/22,10/22 i 11/22), Ministarstvo obrazovanja i nauke, **objavljuje**

D O P U N A K O N K U R S A/N A T J E Č A J A

za upis učenika u prvi razred srednjih škola na području

Tuzlanskog kantona za školsku 2023./2024. godinu

Konkurs za upis učenika u prvi razred srednjih škola u školskoj 2023./2024. godini:

Drugi upisni rok:

- za tehničku školu .................................................. od 12. juna do 15. juna 2023.godine,

- za stručnu školu .................................................... od 12. juna do 16. juna 2023.godine,

**Treći upisni rok:**

Učenici devetog razreda osnovne škole koji su upućeni na popravni ispit u avgustovskom roku i učenici koji se nisu upisali u prvom i drugom upisnom roku mogu se upisati u srednju školu od 19.6.2023. godine do 31.8.2023. godine. Učenici se mogu upisati u srednje škole koje poslije drugog upisnog roka nisu primile planirani broj učenika.

Za prijavu na konkurs za upis u prvi razred srednje škole kandidat je dužan dostaviti slijedeća dokumenta:

* **zahtjev za upis (poseban formular),**
* **izvod iz matične knjige rođenih,**
* **svjedodžbu o završenom IX razredu devetogodišnje osnovne škole i list profesionalne orijentacije (original),**
* **uvjerenje o uspjehu u VI, VII i VIII razredu devetogodišnje osnovne škole (original),**
* **uvjerenje o polaganju eksterne mature učenika u osnovnoj školi (original),**
* **druga relevantna dokumenta u skladu sa Pravilnikom o kriterijima za upis učenika u prvi razred srednjih škola na području Tuzlanskog kantona.**

Detaljnije informacije o mjestu i vremenu predaje dokumenata za prijem, te mjestu i vremenu polaganja prijemnog ispita objavljuju se na oglasnoj ploči svake škole.

**Napomena:**

# Dopuna Konkurs za upis učenika u prvi razred srednjih škola na području Tuzlanskog kantona za školsku 2023./2024. godinu i Dopuna Plan upisa objavit će se i na web stranici: [www.montk.gov.ba](http://www.monkstk.ba), a svaka srednja škola će objaviti svoj plan upisa na svojoj veb stranici.

Na osnovu člana 69. stav (6) Zakona o srednjem obrazovanju i odgoju – prečišćeni tekst ("Službene novine Tuzlanskog kantona", broj: 10/20, 11/20, 8/21, 11/21, 22/21, 5/22 i 10/22), nakon provedene javne rasprave i uz saglasnost Vlade Tuzlanskog kantona ministar obrazovanja i nauke Tuzlanskog kantona, **donosi**

**ODLUKU**

# O DOPUNAMA PLANA UPISA UČENIKA U PRVI RAZRED SREDNJIH ŠKOLA

# TUZLANSKOG KANTONA ZA ŠKOLSKU 2023/2024. GODINU

# I

U Planu upisa učenika u prvi razred srednjih škola Tuzlanskog kantona za školsku 2023/2024. godinu, broj:10/1-34-012974-3/23 od 26.05.2023. godine, na koji je Vlada Tuzlanskog kantona dala saglasnost Odlukom broj: 02/1-34-012974-4/23 od 30.05.2023. godine, vrši se dopuna u tački I, tako što se u tabeli pod rednim brojem 8 . ŠKOLA, JU Mješovita srednja škola Kalesija, Vrsta škole, stručna, iza stručnog zvanja i zanimanja “frizer (EU VET), dodaje novo stručno zvanje i zanimanje „elektičar“, planirano odjeljenja 1, planirano učenika 24, i pod rednim brojem 9. ŠKOLA, JU Mješovitasrednja škola „Musa Ćazim Ćatić“ Kladanj, Vrsta škole, tehnička, iza stručnog zvanja i zanimanja „ekonomski tehničar finansijsko-računovodstvenog smjera (EU VET II)“ dodaje novo stručno zvanje i zanimanje „elektičar“, planirano odjeljenja 1, planirano učenika 24, i to kako slijedi:

**I**

|  |  |  |  |  |  |
| --- | --- | --- | --- | --- | --- |
| R.b. | ŠKOLA | Vrsta škole | Stručno zvanje i zanimanje | Planirano |  |
| 8. | JU Mješovita srednja škola Kalesija | stručna | elektičar | odj.  1 | uč.  24 |

|  |  |  |  |  |  |
| --- | --- | --- | --- | --- | --- |
| R.b. | ŠKOLA | Vrsta škole | Stručno zvanje i zanimanje | Planirano |  |
| 9. | JU Mješovita srednja škola“Musa Ćazim Ćatić“ Kladanj | tehnička | tehničar elektroenergetike | odj.  1 | uč.  24 |

II

Odluka o dopuni Plana upisa učenika se donosi na bazi optimalnog broja učenika u odjeljenju.

Za stručna zvanja i zanimanja za koja je Planom predviđen upis jednog odjeljenja učenika, odjeljenje se može formirati ukoliko je upisano najmanje 18 učenika istog zanimanja.

Za stručna zvanja i zanimanja za koja se prijavi više učenika koji ispunjavaju uvjete za upis, škola može izvršiti prijem učenika po redoslijedu na rang listi do maksimalnog broja učenika u odjeljenju propisanog Pedagoškim standardima i normativima za srednje obrazovanje i odgoj.